stanford-oval/wikipedia huggingface dataset:
Uimaharju
Aiheesta muualla

Uimaharjun nettisivut
Uimaharjun taajamayhdistyksen sivut (Arkistoitu – Internet Archive)
Uimaharjun junaonettomuus 1929
Unicef

| Yhdistyneiden kansakuntien lastenrahasto> United Nations International Children's Emergency Fund |
| --- | --- |
  United Nations Children's Fund  صندوق الأمم المتحدة للطفولة  联合屌国儿童基金会  Fonds des Nations unies pour l'enfance  Детский фонд Организации Объединённых Наций  Fondo de Naciones Unidas para la Infancia  

Perustettu:  1946
Tyyppi:  YK:n toimielin
Toimiala:  lastenoikeudet
Päämaja:  New York, Yhdysvallat
Jäsenet:  190 jäsenvaltiota
pääsihteeri:  Catherine Russell
Kattojärjestö:  Yhdistyneet kansakunnat
Tunnustukset:   Nobelin rauhanpalkinto (1965)
Aiheesta muualla
Sivusto
Infobox OKVirheellinen NIMI-arvo: 
Suomen postilaitos julkaisi vuonna 1966 postimerkin järjestön 20-vuotisen toiminnan kunniaksi.
Yhdistyneiden kansakuntien lastenrahasto (UNICEF)  on kansainvälinen järjestö, joka toimii lasten oikeuksien puolesta ja lasten perustarpeiden tyydyttämiseksi. Järjestön päämaja sijaitsee New Yorkissa ja Euroopan hallintokeskus Genevessä.
Unicef perustettiin 11. joulukuuta vuonna 1946. Perustamisen taustalla oli tarve tarjota hätäapua toisen maailmansodan runtelemalle Euroopalle. Vuonna 1954 Unicefista tuli kiinteä osa YK:ta, jolloin aiemmasta nimestä United Nations International Children's Emergency Fund siirryttiin nykyiseen muotoon United Nations Children's Fund.
Unicefin toiminnan perusta on YK:n lapsen oikeuksien sopimus. Sen tärkein tavoite on perusoikeuksien eli terveyden, koulutuksen, tasa-arvon ja turvan takaaminen kaikille maailman lapsille.  Unicef suunnittelee ja toteuttaa kehitysohjelmia ja tukee eri maiden hallituksia lapsen oikeuksien sopimuksen toimeenpanossa. Oleellista järjestön työssä on yhteistyö paikallisten viranomaisten, päättäjien sekä kansalaisjärjestöjen kanssa.
Unicef toimii yli 190 maassa. Järjestön palveluksessa on yli 10 000 henkilöä, joista 80 prosenttia tekee työtä kentällä.
Unicefille myönnettiin Nobelin rauhanpalkinto vuonna 1965.
Toiminta > Varainhankinta ja kampanjat

Teollisuusmaissa Unicefia edustavat 36 maassa toimivat kansalliset komiteat, joista jokainen muodostaa oman valtiontuesta riippumattoman siipensä. Kansalliset komiteat hankkivat yksityissektorin puolelta kolmasosan Unicefin varoista. Vuonna 1947 perustettu The US Fund on YK:n vanhin kansallinen järjestö. Vuonna 1967 perustettu Suomen UNICEF on yksi näistä komiteoista. Näiden organisaatioiden päävastuullisena tehtävänä on kerätä rahaa tuotemyynnin ja varainhankintakampanjoiden avulla. Komiteoiden tehtävänä on myös luoda yksityisiä ja julkisia yhteistyökumppanuuksia.
Vuonna 2002 Unicefilla oli ympäri maailmaa kuusi miljoonaa yksityistä lahjoittajaa.
Yhdysvalloissa, Kanadassa ja muutamassa muussa maassa Unicef tunnetaan ”karkki vai kepponen” -kampanjastaan, jossa lapset kiertelevät Halloweenina keräten rahaa Unicefille.
Toiminta > Toiminta kriiseissä

Unicef toimii vuosittain noin 250 kriisissä ympäri maailmaa ja on YK:n Maailman ruokaohjelman jälkeen toiseksi suurin hätäaputarvikkeiden toimittaja.
Kriisitilanteissa Unicef tekee tiiviistä yhteistyötä maiden hallituksien ja muiden järjestöjen kanssa. Unicef vastaa katastrofialueiden vesihuollosta, terveydenhuollosta (esim. rokotteet, lääkkeet), lasten ravitsemuksen järjestämisestä sekä lasten suojelusta ja koulutuksesta.
Unicefilla on erityinen hätäapurahasto kriisien varalle. Unicef auttaa myös kriisialueiden jälleenrakennuksessa.
Toiminta > Yhteistyö

Unicef tekee yhteistyötä huippu-urheilijoiden, joukkueiden sekä yritysten kanssa kehittääkseen järjestön toimintaa ja lisätäkseen järjestön rahoitusta.
Syyskuussa 2006 Unicef solmi viiden vuoden yhteistyösopimuksen espanjalaisen jalkapallojoukkue FC Barcelonan kanssa. Sopimuksen myötä FC Barcelona maksoi Unicefille 1,5 miljoonaa euroa vuodessa. Unicefin logo on joukkueen pelipaitojen vatsan kohdalla. Tämä oli ensimmäinen kerta, kun urheiluseura maksoi organisaatiolle nimen käyttämisessä pelipaidassa, eikä toisinpäin. Vuonna 2016 Barcelonan ja Unicefin sopimusta jatkettiin vuoteen 2020 saakka.
Toiminta > Unicefin hyvän tahdon lähettiläät

Unicefin hyvän tahdon lähettiläät ovat julkisuuden henkilöitä, jotka pyrkivät levittämään sanaa Unicefin tavoitteista. Hyvän tahdon lähettiläinä on toiminut lukuisia julkisuuden henkilöitä kuten Danny Kaye, Peter Ustinov, Audrey Hepburn ja Harry Belafonte. Suomessa Unicefin hyvän tahdon lähettiläinä ovat muun muassa Iina Kuustonen, Katri-Helena ja Jaakko Saariluoma.
Olinpaikat > Varastot

Unicefilla on jatkuvassa kriisivalmiudessa neljä strategisesti sijoitettua varastoa, jotka sijaitsevat Kööpenhaminassa, Dubaissa, Shanghaissa ja Colonissa. Rokotteet, hätäapuravinto, lääkkeet, huovat, teltat ja muut tarvikkeet toimitetaan avustuskohteisiin kulloinkin lähimpänä olevasta varastosta.
Olinpaikat > Tutkimuskeskus Innocenti

Innocenti on Italian Firenzessä sijaitseva vuonna 1988 perustettu Unicefin tutkimuskeskus. Sen perustamisen taustalla oli tarve lisätä Unicefin tutkimuskapasiteetin määrää. Tutkimuskeskuksen päätarkoituksena on nostattaa kansainvälistä ymmärrystä lasten oikeuksiin liittyvistä kysymyksistä. Tarkan datan ja tilastoinnin avulla maiden hallituksia on helpompi ohjeistaa lapsen oikeuksien sopimuksen noudattamisessa.lähde?
Suomen saama apu

Suomi oli Unicefin avunsaajien listalla 1950-luvun taitteeseen. Vielä 1940-luvun lopulla Suomessa oli noin 20 000 lasta, jotka eivät voineet käydä koulua, koska heillä ei ollut kenkiä. Unicef jakoi Suomeen lisäravintoa, kuten maitopulveria, rasvaa ja säilykkeitä, joita tarjottiin suomalaisissa sairaaloissa, lastenkodeissa, kesäleireillä ja kouluissa. Lukuvuonna 1948–1949 Unicefin ruoka-avustuksesta hyötyi jopa 100 000 lasta. Suomeen jaettiin myös kenkiä ja vaatteita sekä flanellikangasta 60 000 lapselle alusvaatteiden valmistamista varten.
Kritiikki

Katolisella kirkolla ja Unicefilla on ollut erimielisyyksiä ja Vatikaani on muutamaan otteeseen vetänyt lahjoituksiaan pois. Taustalla on ollut amerikkalaisen järjestön, American Life Leaguen, kritiikki siitä, että Unicef on käyttänyt Vatikaanin lahjoituksia sterilisaatioiden ja aborttien rahoittamiseen.
Aiheesta muualla

Kuvia tai muita tiedostoja aiheesta Unicef Wikimedia Commonsissa
Suomen Unicefin verkkosivut
Unicefin virallinen sivusto
Nobelin rauhanpalkinnon saajat
| --- | --- |
1901–1925: 1901: Dunant, Passy 1902: Ducommun, Gobat 1903: Cremer 1904: Kansainvälisen oikeuden instituutti 1905: Suttner 1906: Roosevelt 1907: Moneta, Renault 1908: Arnoldson, Bajer 1909: Beernaert, Paul Balluet d’Estournelles de Constant 1910: Kansainvälinen Rauhantoimisto 1911: Asser, Fried 1912: Root 1913: La Fontaine 1917: Punainen Risti 1919: Wilson 1920: Bourgeois 1921: Branting, Lange 1922: Nansen 1925: Chamberlain, Dawes
1926–1950: 1926: Briand, Stresemann 1927: Buisson, Quidde 1929: Kellogg 1930: Söderblom 1931: Addams, Butler 1933: Angell 1934: Henderson 1935: Ossietzky 1936: Lamas 1937: Cecil 1938: Nansenin kansainvälinen pakolaistoimisto 1944: Punainen Risti 1945: Hull 1946: Balch, Mott 1947: Kveekarit 1949: Boyd Orr
1951–1975: 1950: Bunche 1951: Jouhaux 1952: Schweitzer 1953: Marshall 1954: Yhdistyneiden kansakuntien pakolaisjärjestö 1957: Pearson 1958: Pire 1959: Noel‑Baker 1960: Lutuli 1961: Hammarskjöld 1962: Pauling 1963: Punainen Risti 1964: King 1965: Unicef 1968: Cassin 1969: Kansainvälinen työjärjestö 1970: Borlaug 1971: Brandt 1973: Kissinger, Lê 1974: MacBride, Satō 1975: Saharov
1976–2000: 1976: B. Williams, Corrigan 1977: Amnesty International 1978: Sadat, Begin 1979: Äiti Teresa 1980: Esquivel  1981: YK:n pakolaisapujärjestö 1982: Myrdal, García Robles 1983: Wałęsa 1984: Tutu 1985: Lääkärit ydinsotaa vastaan 1986: Wiesel 1987: Arias 1988: YK:n Rauhanturvaajat 1989: Dalai Lama 1990: Gorbatšov 1991: Suu Kyi 1992: Menchú 1993: Mandela, de Klerk 1994: Arafat, Peres, Rabin 1995: Pugwash-liike, Rotblat 1996: Belo, Ramos Horta 1997: Kampanja maamiinojen kieltämiseksi (ICBL), J. Williams 1998: Hume, Trimble 1999: Lääkärit ilman rajoja 2000: Kim
2001–: 2001: YK, Annan 2002: Carter 2003: Ebadi 2004: Maathai 2005: IAEA, ElBaradei 2006: Yunus, Grameen Bank 2007: Gore, IPCC 2008: Ahtisaari 2009: Obama 2010: Liu 2011: Gbowee, Johnson Sirleaf, Karman 2012: EU 2013: Kemiallisten aseiden kieltojärjestö 2014: Satyarthi, Yousafzai 2015: Tunisian kansallisen vuoropuhelun kvartetti 2016: Juan Manuel Santos 2017: International Campaign to Abolish Nuclear Weapons 2018: Murad, Mukwege 2019: Abiy 2020: Maailman ruokaohjelma 2021: Ressa, Muratov 2022: Bjaljatski, Memorial, Center for Civil Liberties 2023: Mohammadi 2024: Nihon Hidankyō
| Auktoriteettitunnisteet  |
| --- | --- |
Kansainväliset:  ISNI 2  VIAF 
Kansalliset:  Norja  Espanja  Ranska  BnF data  Argentiina  Saksa  Israel  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Puola  Portugali 
Tieteilijät:  CiNii 
Taiteenala:  Museum of Modern Art 
Muut:  MusicBrainz label  SNAC  IdRef
Jyrki Hännikäinen

| Henkilötiedot |
| --- | --- | --- | --- |
Syntymäaika: 30. maaliskuuta 1965 (ikä 59)
Syntymäpaikka: Helsinki, Suomi
Pelipaikka: vasen laitapuolustaja
Pituus: 171 cm
Junioriseurat
: Kuusysi
Seurat
| Vuodet | Seura | O | (M) |
| 1983–1987 | Kuusysi | 92 | (0) |
| 1988–1992 | TPS | 103 | (1) |
| 1991 | → PIF (laina) | 8 | (1) |
| 1993 | KaaPo | 22 | (0) |
| 1994–1995 | Kuusysi | 24 | (0) |
| 1995–1996 | FC Hämeenlinna | 13 | (0) |
| Yhteensä | Yhteensä | 262 | (2) |
Maajoukkue
| 1983 | Suomi U18 | 1 | (0) |
| 1984–1986 | Suomi U21 | 14 | (0) |
| 1986–1989 | Suomi | 16 | (0) |
 Seurajoukkueuran tilastot kattavat vain kansalliset sarjat.
Jyrki Hännikäinen (s. 30. maaliskuuta 1965 Helsinki) on uransa lopettanut suomalainen jalkapalloilija. Hän oli pelipaikaltaan vasen laitapuolustaja.
Laitapuolustajana pelannut Hännikäinen edusti urallaan pääsarjatasolla Kuusysiä 1983–1987 ja 1994–1995, Turun Palloseuraa 1988–1992. Lisäksi hän pelasi Kaarinan Pojissa 2. divisioonaa 1993 ja FC Hämeenlinnassa 1. divisioonaa 1995–1996.
Hän voitti Kuusysissä  Suomen mestaruuden 1984 ja Suomen Cupin 1987 sekä Suomen Cupin Turun Palloseurassa 1991. Kaikkiaan Hännikäinen pelasi 12 kauden aikana 218 pääsarjatason ottelua, joissa hän teki yhden maalin.
Maajoukkueessa Hännikäinen pelasi vuosina 1986–1989 yhteensä 16 maaottelua.
Saksinokat

| Saksinokat |
| --- | --- |
 Afrikansaksinokka (Rynchops flavirostris)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Lokit Laridae
Alaheimo::  Saksinokat Rynchopinae  (Bonaparte, 1838)
Suku::  Saksinokat Rynchops  Linnaeus, 1758
Synonyymit
 Rynchopidae 
Lajit
 intiansaksinokka (Rynchops albicollis)  afrikansaksinokka (Rynchops flavirostris)  amerikansaksinokka (Rynchops niger) 
Katso myös
   Saksinokat Wikispeciesissä   Saksinokat Commonsissa 
Infobox OKNimi-testi OK: 
Saksinokat (alaheimo Rynchopinae, suku Rynchops) on lokkiryhmä, joka luokiteltiin aiemmin omaan heimoonsa Rynchopidae.
Ulkonäkö ja koko

Nokan alaosa on yläosaa pidempi.
Levinneisyys ja elinympäristö

Esiintyy Amerikassa, Afrikassa ja Intiassa.
Ravinto

Syö kalaa.
Aiheesta muualla

Suomen Lajitietokeskus: Saksinokat – Rynchops
| --- | --- |
Taksonitunnisteet:  Wikidata: Q212941  Wikispecies: Rynchops  ADW: Rynchops  BOLD: 4499  CoL: 63RKB  EoL: 45509261  GBIF: 2481206  iNaturalist: 4495  IRMNG: 1021219  ITIS: 176961  NCBI: 227183  Open Tree of Life: 738517  Paleobiology Database: 276248  Paleobiology Database: 276248  Plazi: 2C97CB31-2AB9-3A27-47ED-06967ADCCCBB  WoRMS: 206447  ZooBank: 0AB3647F-3A5E-4D4E-9F20-058D36D1BF5C
Gent–Wevelgem 2024

Gent–Wevelgem 2024 oli järjestyksessään 86. miesten ja 13. naisten maantiepyöräilyn Gent–Wevelgem-kilpailu. Se käytiin 24. maaliskuuta 2024. Molempien kilpailujen lähtöpaikkana oli Ieper ja maalikaupunkina Wevelgem.
Miesten kilpailu

Miesten kilpailumatka oli 253,1 kilometriä. Gent–Wevelgem kuului vuoden 2024 UCI World Touriin.. Mads Pedersen voitti kilpailun kukistettuaan irtiottokumppaninsa Mathieu van der Poelin loppukirissä, jonka hän aloitti noin 300 metriä ennen maalia. Jordi Meeus sijoittui kolmanneksi.
Miesten kilpailu > Osallistuneet joukkueet

Lähde: Pro Cycling Stats
Naisten kilpailu

Naisten Gent–Wevelgemin reitin pituus oli 171,2 kilometriä. Kilpailu kuului vuoden 2024 UCI Women's World Touriin.. Lorena Wiebes voitti massakiriin päättyneen kilpailun maalikamerakuvan tarkastelun jälkeen ennen Elisa Balsamoa. Chiara Consonni sijoittui kolmanneksi.
Naisten kilpailu > Osallistuneet joukkueet

Lähde: Pro Cycling Stats
Diftongi

Diftongi eli pariääntiö on kahden samaan tavuun kuuluvan keskenään erilaisen vokaalin yhtymä tai foneettisesti tarkasteltuna oikeammin pitkä vokaali, jonka laatu äännettäessä muuttuu siten, että loppuosa on erilainen kuin alkuosa. Joissakin kielissä, kuten pohjoissaamessa, voi esiintyä myös lyhyitä diftongeja.
Diftongi voi olla nouseva, jolloin loppuosa ääntyy voimakkaampana kuin alkuosa, mutta tavallisempia ovat laskevat diftongit, joiden alkuosa ääntyy voimakkaampana kuin loppuosa (esimerkiksi kaikki suomen diftongit ovat laskevia). Toisaalta diftongi voi olla suppeneva, jolloin suu supistuu äänteen loppua kohti, tai väljenevä, jolloin suu avartuu äänteen loppua kohti. Yleisesti ottaen suppenevat diftongit ovat tavallisempia kuin väljenevät, ja esimerkiksi suomessa on kaikkiaan 15 suppenevaa diftongia (ai, ei, oi, ui, yi, äi, öi, au, eu, iu, ou, äy, öy, iy, ey) mutta vain kolme väljenevää diftongia (ie, uo, yö).
Diftongien määrä vaihtelee eri kielissä suuresti. Esimerkiksi unkarin kirjakielessä ei ole lainkaan diftongeja, saksassa niitä on kolme (au [aʊ], ei/ai [aɪ], eu/äu [ɔɪ]), pohjoissaamessa neljä (ea [eæ], ie [ie], oa [oa], uo [uo]), mutta virossa useita kymmeniä.
Lause, johon sisältyvät lähes kaikki suomen diftongit:
Suomen kouluissa hiukan ihaillaan syksyisinä työpäivinä meidän poikien höyläystöiden kauneutta.
Harvinainen ey esiintyy esimerkiksi sanoissa leyhyä, tai eheytyminen. Lisäksi iy saattaa ääntyä diftongina sellaisissa sanoissa kuin vihkiytyä.
Diftongien avartuminen

Suomen kielessä diftongien avartuminen tai väljentyminen tarkoittaa sitä, että väljenevän diftongin jälkikomponentti äännetään väljempänä kuin yleiskielessä, esimerkiksi tiätää, suami, hyvää yätä. Ilmiö on tunnettu suomen länsimurteissa ja myös nykyisessä puhekielessä, jossa diftongien ie, uo ja yö puolisuppeat jälkivokaalit voidaan ääntää puoliväljinä tai väljinä: [iɛ ~ iæ], [uɔ ~ uɑ] ja [yɛ ~yæ].
Suomen murteissa diftongien avartumista tavataan lounaismurteissa, hämäläismurteissa ja eteläpohjalaisissa murteissa, heikkona myös Oulun ja Raahen seudulla ja Viipurin länsipuolella. Toisaalta diftongit ovat säilyneet avartumattomina osassa Etelä-Pohjanmaata ja Turun ja Salon välisissä lounaismurteissa.
Diftongin reduktio

Suomen kielessä diftongin reduktio tarkoittaa sitä, että suppenevan diftongin jälkikomponentti äännetään väljempänä kuin yleiskielessä, esimerkiksi ai > ae, äi > äe ja au > ao: aeka, päevä, laolu. Tämä voi johtaa diftongin monoftongiutumiseen eli muuttumiseen pitkäksi vokaaliksi, esimerkiksi laulu > laolu > laalu, leipä > leepä. Suomen murteissa diftonginreduktio tunnetaan toisaalta savolaismurteissa, toisaalta lounaismurteissa, mutta sen luonne on niissä erilainen. Savolaismurteissa pitenee diftongin alkukomponentti, esimerkiksi sairaat > sàeraat ~ sàerraat, lounaismurteissa puolestaan jälkikomponentti: sairaat > saèraat ~ saèra. Savolaismurteiden tyyppistä diftonginreduktiota tavataan heikkona myös Pohjois-Pohjanmaalla ja Päijät-Hämeessä.
Diftongiutuminen

Diftongiutuminen tarkoittaa sitä, että pitkä vokaali muuttuu diftongiksi. Suomen yleiskielen pitkät väljät vokaalit voivat muuttua joissain murteissa väljeneviksi diftongeiksi: aa > oa ~ ua ja ää > eä ~ iä, esimerkiksi maa > moa ~ mua tai pää > peä ~ piä. Muualla kuin ensimmäisessä tavussa diftongi on voinut kehittyä edelleen pitkäksi vokaaliksi: kalaa > kaloa ~ kalloa > kalloo, leipää > leipeä > leipee, antaa > antoa > antoo.
Ilmiö on edennyt pisimmälle Pohjois- ja Etelä-Savossa sekä Pohjois-Karjalassa, missä maa >> mua, pää >> piä, kalaa >> kalloo ja leipää >> leipee. Muualla savolaismurteissa sekä kaakkoismurteiden itä- ja pohjoisosissa tavataan muodot moa, peä, kaloa ~ kalloa ja leipeä.
CGI Suomi

| CGI Suomi Oy |
| --- | --- |

Perustettu:  1980 (Suomessa) 
Toimitusjohtaja:  Leena-Mari Lähteenmaa
Kotipaikka:  Helsinki, Suomi
Toimiala:  liiketoimintakonsultointi, it-palvelut, ulkoistaminen
Liikevaihto:  482 milj. euroa (09/2023)
Liikevoitto:  61,7 milj. euroa (09/2023)
Henkilöstö:  3 400 (2023)
Emoyhtiö:  CGI Group
Kotisivu:  www.cgi.com/fi/fi
Infobox OKVirheellinen NIMI-arvo: 
CGI Suomi Oy kuuluu kansanväliseen IT-alan palveluyritykseen CGI:hin. Yritys on kasvanut ja muokkautunut lukuisten yrityskauppojen ja fuusioiden kautta ja se myy IT-alan konsultointia, IT-infrastruktuuriratkaisuja, tietojärjestelmien integraatiopalveluja sekä IT- ja liiketoimintaprosessien ulkoistamispalveluja. Sen asiakkaita ovat suuret ja keskisuuret yritykset sekä julkishallinto.
Historia > WM-datasta Logicaan 1969–2011

CGI Suomen juuret alkavat WM-datasta, joka perustettiin Ruotsissa vuonna 1969.
Vuonna 1972 Suomessa 300 kuntaa perusti Kunnallistieto Oy:n ja vuonna 1977 pääkaupunkiseudun suuret kunnat perustivat Pääkaupunkiseudun tietokeskuskuntainliitto PTK-tietokeskuksen. PTK-tietokeskus ja Kunnallistieto fuusioituivat vuonna 1990, jolloin yrityksen nimeksi tuli KT-tietokeskus, joka taas listautui Helsingin pörssiin vuonna 1997 nimellä Novo Group Oyj.
WM-data laajensi toimintansa Suomeen 1983 ja vuonna 2003 se osti Novon. Uusi yritys työllisti Suomessa noin 2 500 henkilöä.
Logica (Logica CMG) osti WM-datan liiketoiminnot Pohjoismaissa syksyllä 2006. WM-data-yritysnimi vaihtui Suomessa Logica Suomi Oy:ksi helmikuussa 2008. Yrityksen maajohtajana toimi vuosina 2008–2015 Heikki Nikku.
Historia > CGI Suomi 2012–2019

Elokuussa 2012 kanadalainen CGI osti Logican.
Vuonna 2015 CGI Suomen maajohtajana aloitti Tapio Volanen.
Vuonna 2016 noin 3000 henkilöä Suomessa työllistänyt CGI aloitti rekrytointinprosessin, jonka tavoitteena oli palkata seuraavan kolmen vuoden aikana tuhat uutta työntekijää. Future Talent -harjoitteluohjelmalla tavoiteltiin erityisesti opiskelijoita ja vastavalmistuneita.
CGI Suomi osti vuoden 2017 lopulla suomalaisen datakeskeiseen liiketoimintaan keskittyneen Affecton. Kaupassa CGI:lle siirtyi yli 1000 työntekijää Suomessa, Ruotsissa, Norjassa, Puolassa, Latviassa ja Liettuassa. CGI toimitti uuden SAP S/4 Hana -järjestelmän elintarvikeyhtiö Raisiolle. Poliisi valitsi kaksi vuotta suunnittelemansa asetietojärjestelmän toteuttajaksi CGI:n.
Keväällä 2018 CGI yhdisti Hatanpään sairaalan ja Tampereen yliopistollisen sairaalan tietojärjestelmät. Hanketta kutsuttiin ”mini-soteksi”, koska kyseessä oli tiettävästi ensimmäinen kerta, kun kunnan ja sairaanhoitopiirin tietojärjestelmät yhdistettiin. Yhtiön maajohtajana aloitti Leena-Mari Lähteenmaa. Kesällä kerrottiin, että Fingrid teki CGI Suomelle lähes 42 miljoonan euron arvoisen tilauksen datahub-järjestelmästä. Datahubiin tallennetaan tiedot Suomen 3,5 miljoonasta sähkönkäyttöpaikasta. Helsingin ja Uudenmaan sairaanhoitopiiri (HUS) ja CGI alkoivat kehittää ohjelmistoa, jossa lääkäreiden sanelut puretaan puheentunnistuksen ja oppivan keinoälyn avulla potilaskertomustekstiksi. Vuonna 2018 CGI Suomi Oy työllisti noin 3 700 henkilöä 18 paikkakunnalla.
Heinäkuussa 2019 Suomen poliisi ja CGI Suomi purkivat asetietojärjestelmän toimitussopimuksen yhteisymmärryksessä. Poliisihallituksen mukaan projekti viivästyi hankkeen mittavuuden vuoksi.
Historia > CGI Suomi 2020–

Kesäkuussa 2020 Helsinki ja Espoo ilmoittivat purkavansa CGI Suomen kanssa tehdyn HR- ja palkanlaskentajärjestelmän päivityssopimuksen aikataulujen viivästymisten vuoksi.  Helsinki, Espoo ja Vantaa olivat hankkineet Hijat-järjestelmän vuonna 1984 Pääkaupunkiseudun tietokeskukselta. CGI:lle järjestelmä päätyi Logica-kaupan myötä vuonna 2012. Helsingin kaupungin digitalisaatiojohtajan mukaan hankkeen keskeyttäminen aiheutti kaupungille merkittävää vahinkoa, kun kustannusten lisäksi huomioitiin myös oma työ ja toteutumattomat hyödyt. ja sopimuksen purkuun liittyi CGI Suomeen kohdistuvia vahingonkorvausvaatimuksia. Helsinki ja Espoo pääsivät asiassa sopuun CGI:n kanssa, joka jatkoi järjestelmän ylläpitämistä ja auttoi uuteen järjestelmään siirtymisessä. Vantaa oli tyytyväinen Hijat-järjestelmäänsä ja jatkoi sen käyttöä. CGI jatkoi Hijatin ylläpitoa vuoteen 2022 asti.
Toukokuussa 2021 CGI solmi lähes 400 miljoonan euron arvoisen puitesopimuksen Hanselin kilpailutuksessa. Vuoteen 2029 ulottuva sopimus konesali- ja kapasiteettipalvelujen hoitamista useille ministeriöille, virastoille, kaupungeille ja muille julkishallinnon toimijoille. Kesäkuussa Fingrid kertoi hankkivansa CGI:ltä noin 6 miljoonan euron arvosta osaamista kehittämäänsä datahubia varten. Kyseessä on tiedonvaihtojärjestelmä, jonka avulla muun muassa taloyhtiöt voivat perustaa yhteisön esimerkiksi aurinkoenergian käyttöä varten. Järjestelmä otetaan käyttöön helmikuussa 2022.
Vuonna 2022 yhtiö kertoi perustavansa Suomeen avaruusteknologioihin keskittyneen osaamiskeskuksen.
Huhtikuussa 2023 Turun Sanomat kertoi, että pari lääkäriä oli irtisanoutunut Naantalin terveyskeskuksesta Varsinais-Suomen hyvinvointialue Varhan neljän eri Pegasos-potilastietojärjestelmän yhdistämisen aiheuttaman kuormituksen vuoksi. CGI:n toimittama Pegasos-järjestelmä korvattiin CGI:n OMNI360-järjestelmällä. Turun Sanomien mukaan lääkärit olivat hermostuneet kahden rinnakkaisen järjestelmän käyttämiseen. Sittemmin Varha siirtyi käyttämään CGI:n uudempaa OMNI360-potilastietojärjestelmää. Lokakuussa yhtiö kertoi perustavansa Suomeen useita Microsoft Dynamics 365 -teknologiaan keskittyviä osaamisyksiköitä.
Syksyllä 2024 CGI kertoi tekevänsä yhteistyötä Helsingin yliopiston kanssa Gen AID -tutkimushankeen kautta. CGI toimii hankkeessa sekä rahoittajana että teknologia- ja tutkimuskumppanina.
Organisaatio

CGI kuuluu kansanväliseen IT-alan palveluyritykseen CGI:hin. Yhtiöllä on Suomessa noin 3 800 työntekijää, mikä tekee siitä Suomen suurimman it-alan työnantajan.
Vuodesta 2022 CGI:llä ja Aktialla on ollut Aktian pankkitoiminnan it-palveluihin keskittynyt yhteisyritys.
Tuotteet

CGI:n palveluihin kuuluu muun muassa liiketoimintakonsultointi, IT-alan konsultointi, IT-infrastruktuuriratkaisut, tietojärjestelmien integraatiopalvelut ja IT- ja liiketoimintaprosessien ulkoistamispalvelut.
Se toimittaaOMNI360-potilastietojärjestelmäänsä useille suomalaisille hyvinvointialueille.
Yhtiön kumppaneita ovat esimerkiksi  Microsoft (Azure), Amazon Web Services (aws-pilviympäristö) ja Google. Privaattipalveluissaan se hyödyntää Nokian Nesc-alustan pilvipalveluja. Yhtiö myy muun muassa Inforin ERP-järjestelmää. CGI:n potilastietojärjestelmä on nimeltään Omni360 ja se on kehitetty Suomessa.
Vuonna 2023 CGI kertoi kehittämistään Digishore-palveluista. Tekoälypohjaiset palvelut automatisoivat palveluntuotantoa. Tekoälyä hyödyntää myös Planmecan kanssa toteutettu ratkaisu, jossa aivoverenvuotopotilaita voidaan tunnistaa tietokonetomografiakuvista ja Turun kaupungin työntekijöille kehitetty gpt-kielimalli. CGI PulseAI sisältää yli 35 tekoälymallia.
CGI omistaa Kyyti Groupin kehittämän Kyyti-palvelun, joka toimii mobility as a service -periaatteella. Palvelun avulla asiakas voi ostaa matkaketjun ovelta ovelle. Palvelun suurin asiakas Suomessa on Matkahuolto.